চালক সিগন্যাল না মানাতেই আলিপুরদুয়ারে লাইনচ্যুত হয় ক্যাপিটাল এক্সপ্রেস? ট্রেন দুর্ঘটনার তদন্তে নেমে প্রাথমিকভাবে এমনটাই অনুমান রেলকর্তাদের।ইতিমধ্যেই এই দুর্ঘটনায় দু’জনের মৃত্যু হয়েছে। আহত ১০ থেকে ১৫জন।  মঙ্গলবার রাত দশটা নাগাদ আলিপুরদুয়ারের কাছে শামুকতলা রোড স্টেশনে বিহারের রাজেন্দ্রনগর থেকে গুয়াহাটিগামী ক্যাপিটাল এক্সপ্রেস  লাইনচ্যুত হয়।
 শামুকতলা রোড স্টেশনটি পার হওয়ার পরই ট্রেনটির ইঞ্জিন-সহ দু’টি বগি লাইনচ্যুত হয়ে যায়। দু’টি বগি  একেবারে নয়ানজুলির পাশে গিয়ে পড়ে। দু'টি বগিই দুমড়েমুচড়ে গিয়েছে। কী কারণে ট্রেন লাইনচ্যুত হল, তা জানতে তদন্ত শুরু করেছে রেল। কামরাগুলি এমনভাবে দুমড়ে মুচড়ে যায় যে বেশ কয়েকজন যাত্রী কামরার ভিতরে আটকে পড়েন। আহত যাত্রীদে্র আলিপুরদুয়ার রেলওয়ে এবং আলিপুরদুয়ার জেলা হাসপাতালে ভর্তি করা হয়েছে।আহত যাত্রীদের মধ্যে ২ জনের আঘাত গুরুতর। গ্যাস কাটার দিয়ে কামরা কেটে যাত্রীদের উদ্ধার করা হয়।লুপ লাইনে ঘণ্টায় মাত্র ৩০ কিমি গতিবেগে চলা ট্রেনটি কী করে দুর্ঘটনার কবলে পড়ল, তা খতিয়ে দেখিছে উত্তর পুর্ব সীমান্ত রেল। 
কয়েকদিন আগেই কানপুরে ট্রেন লাইনচ্যুত হয়ে প্রায় ১০০ যাত্রীর মৃত্যু হয়েছে। সেই দুর্ঘটনার রেশ কাটতে না কাটতেই ফের এই দুর্ঘটনায় লাইনে রেলের নজরদারি নিয়েই প্রশ্ন উঠে গেল। এই দুর্ঘটনার জেরে উত্তরবঙ্গের বিভিন্ন স্টেশনে একাধিক দূরপাল্লার ট্রেন আটকে যায়। 
 
দেখুন দুর্ঘটনাস্থলের ছবি, ভিডিও ২

কী বলছেন আলিপুরদুয়ারের ডিআরএম সঞ্জীব কিশোর? দেখুন ভিডিও ২

দেখুন ভিডিও ৩